Bear Stearns

Banc buddsoddi a chwmni brocer a masnachu gwarantau oedd The Bear Stearns Companies, Inc. neu Bear Stearns ar lafar. Sefydlwyd yn Ninas Efrog Newydd ym 1923 gan Joseph Ainslie Bear, Robert B. Stearns, a Harold C. Mayer. Trodd yn gwmni cyhoeddus yn 1985 ac erbyn yr 21g Bear Stearns oedd un o brif gwmnïau ariannol y byd. Cyn iddo fethu, prif feysydd cwmni oedd marchnadoedd cyfalaf, bancio buddsoddi, rheolaeth cyfoeth, a gwasanaethau clirio, ac yn un o euogion yr argyfwng morgeisiau Americanaidd yn y 2000au. Aeth i'r wal yn 2008 yn ystod yr argyfwng ariannol byd-eang a chafodd ei werthu i JPMorgan Chase.

Yn y cyfnod cyn ei fethiant, bu Bear Stearns yn ymwneud yn fwyfwy â gwaranteiddio,  a chyhoeddwyd niferoedd mawr o warantau ased, yn enwedig morgeisiau.Lowenstein, Roger The End Of Wall Street, Penguin Press 2010, pp.xvii,22  Wrth i golledion buddsoddwyr yn y marchnadoedd hynny gynyddu yn 2006 a 2007, ni cheisiodd y cwmni rwystro ei ran yn yr argyfwng morgeisiau. Ym Mawrth 2008, benthycwyd arian i Bear Stearns gan Fanc y Gronfa Ffederal yn Efrog Newydd mewn ymgais i atal cwymp y cwmni. Nid oedd modd achub Bear Stearns a fe'i gwerthwyd i JPMorgan Chase am $10 y cyfranddaliad. Yn Ionawr 2010, rhoddai JPMorgan y gorau i ddefnyddio enw Bear Stearns.Bear Stearns Brand Finally Fades, Two Years After Collapse

 Cyfeiriadau 

Categori:Banciau'r Unol Daleithiau
Categori:Cwmnïau a leolir yn Ninas Efrog Newydd
Categori:Cwmnïau a sefydlwyd ym 1923
Categori:Cwmnïau a ddadsefydlwyd yn 2008